心算

心算係專指只係用人腦嘅計算，唔需要外在輔助。唔使用紙筆，唔用手指，唔用算盤，亦都唔用計數機。無合適架生之下，心算係必然方法。有陣時心算仲會快過其他方法。

遠古時曾認為思想在心，故此習慣上稱心算。後來都知計算用腦，不過仍叫心算。

心算會借咗獨有嘅計算法，方便應付較複雜嘅計算，例如補齊零頭再作計算咁。

有啲職業好似買賣咁，會用到心算。有啲遊戲甚至係賭博，亦都會用到心算。世界上亦都有心算嘅比賽。

算術